《作家书竟题范龙仙书斋壁上芦雁图》
清代·陈维崧

漏悄裁书罢。
绕廊行，偶然瞥见，壁间古画。
一派芦花江岸上，白雁濛濛欲下。
有立且、飞而鸣者。
万里重关归梦杳，拍寒汀、絮尽伤心话。
捱不了，凄凉夜。
城头戍鼓刚三打。
正四壁、人声都静，月华如泻。
再向丹青移烛认，水墨阴阴入化。
恍嘹唳、枕棱窗罅。
曾在孤舟逢此景，便书画相对心犹怕。
君莫向，高斋挂。

作者简介：陈维崧(1625～1682)清代词人、骈文作家。字其年，号迦陵。宜兴（今属江苏）人。清初诸生，康熙十八年(1679)举博学鸿词，授翰林院检讨。54岁时参与修纂《明史》，4年后卒于任所。